CELEX: 62008TN0016
Language: el
Date: 2008-01-11 00:00:00
Title: Υπόθεση T-16/08: Προσφυγή της 11ης Ιανουαρίου 2008 — Perfetti Van Melle κατά ΓΕΕΑ — Cloetta Fazer (CENTER SHOCK)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/59
            
         Προσφυγή της 11ης Ιανουαρίου 2008 — Perfetti Van Melle κατά ΓΕΕΑ — Cloetta Fazer (CENTER SHOCK)
   (Υπόθεση T-16/08)
   (2008/C 64/96)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Perfetti Van Melle SpA (Lainate, Ιταλία) (εκπρόσωποι: P. Perani και P. Pozzi, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cloetta Fazer AB (Ljungsbro, Σουηδία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να μεταρρυθμίσει την κοινοποιηθείσα στις 9 Νοεμβρίου 2007 απόφαση του τετάρτου τμήματος προσφυγών του ΓΕΕΑ της 7ης οεμβρίου 2007 στην υπόθεση R 149/2006-4,
            
         
               —
            
            
               να ακυρώσει την απόφαση του τμήματος ακυρώσεως του ΓΕΕΑ της 24ης Νοεμβρίου 2005 επί της αιτήσεως ακυρότητας υπ. αριθ. 941 C 973 065;
            
         
               —
            
            
               να αναγνωρίσει την ακυρότητα της υπ' αριθ. 973 065 καταχωρίσεως του κοινοτικού σήματος CENTER SHOCK από την Perfetti,
            
         
               —
            
            
               να καταδικάσει το καθού στα έξοδα της δίκης, καθώς και στα έξοδα της διαδικασίας επί της αιτήσεως ακυρότητας και της προσφυγής ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το λεκτικό σήμα «CENTER SHOCK» για προϊόντα της κλάσεως 30 — κοινοτικό σήμα υπ' αριθ. 973 065
   
      Δικαιούχος του κοινοτικού σήματος: Η προσφεύγουσα
   
      Αιτούσα την ακύρωση κοινοτικού σήματος: Cloetta Fazer AB
   
      Σήμα του οποίου δικαιούχος είναι η προσφεύγουσα: Τα εθνικά λεκτικά σήματα «CENTER» και «CLOETTA CENTER» για προϊόντα, μεταξύ άλλων, της κλάσεως 30
   Απόφαση του τμήματος ακυρώσεως: Ακύρωση της καταχωρίσεως του κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 52, παράγραφος 1, στοιχείο α', του κανονισμού 40/94 του Συμβουλίου, δεδομένου ότι τα συγκρουόμενα σήματα διαφέρουν εξ ολοκλήρου από ηχητικής και εννοιολογικής απόψεως, καθώς και ως προς τη συνολική εντύπωση που προκαλούν, παρά το γεγονός ότι έχουν κοινό στοιχείο. Επιπλέον, κατά την προσφεύγουσα, η Cloetta και η Perfetti δραστηριοποιούνται σε διαφορετικές αγορές, διότι τα προϊόντα τους καλύπτουν διαφορετικές ανάγκες και απευθύνονται σε διαφορετικούς καταναλωτές.